Opposisiepartye bespreek ‘n gesamentlike plan om die ANC te stoot om president Jacob Zuma te herroep – insluitend ‘n oproep om hul ondersteuners na die strate te neem. Die UDM se Bantu Holomisa het die moontlikheid gevlug en gesê: “#RemoveZumaMarch. Suid-Afrikaners, laat ons bespreek die moontlikheid om op 22 Februarie 2018 in die strate te […] Skertser tree op | Netwerk24
Skertser tree op
Schalk Bezuidenhout, die krulkopkomediant met sy kenmerkende truitjies en skerp tong, is ’n opwindende nuwe stem in Suid-Afrikaanse skerpskertsery.
Hy sal Vrydag (11/05) die eerste keer in Welkom optree met sy eenmanvertoning Voksbesit. Die vertoning sal in die Ernest Oppenheimer-skouburg plaasvind.
Sedert hierdie boorling van Kemptonpark in 2015 en 2017 in die komediant Trevor Noah se voorprogram opgetree het, en sy eenman­vertoning op Comedy Central uitgesaai is, het hy vinnig ’n huishoudelike naam geword.
Hy het ook reeds twee Comics Choice-eerbewyse en ’n gesogte Safta-prys gewen.
Schalk is deesdae ’n bekende gesig op televisie.
Hy laat kykers skater met sy vertolking van Danny in die kykNET-reeks Hotel, en as nuusleser van die satiriese nuusprogram Die Ware Naarheidmet Schalk Bezuidenhout, ook op kykNET.
Schalk het reeds oor die land heen met Voksbesit getoer. en verlede jaar by die Woordfees, KKNK, Vrystaat Kunstefees, Innibos en Aardklop vir duisende feesgangers met hierdie vertoning laat skaterlag.
Hy het ook in Oktober verlede jaar ’n DVD van Voksbesit opgeneem by Evita se Perron in Darling.
Die vertoning begin om 20:00, en kaartjies kos R100 per persoon.
Geen kinders jonger as 14 word toegelaat nie.